Συζήτηση:Λευτέρης Χρυσιώτης

message: Η υιοθέτηση του δόγματος οτι η βία γεννιέται από τον σταλινισμό χωρίς αιτίες είναι η προαναθεωρηση της ιστοριας που δικαιώνει πλήρως το νεο κυμα ιστορίας. Οι πρώτοι διδαξαντες του καλυβα μαραντζιδη ήταν αυτοι του κκε εσωτερικού.--Istoria1944 (συζήτηση) 10:48, 12 Μαρτίου 2017 (UTC)

message: Φίλε Istoria 44 δεν καταλαβαίνω πως συνδέεις "την υιοθέτηση του δόγματος οτι η βία γεννιέται από τον σταλινισμό χωρίς αιτίες κλπ" με τη διαμάχη του Γούσια με τον Χρυσιώτη και την εξόντωσή του από αυτόν. Ο Γούσιας εξόντωσε και άλλους καπετάνιους του ΔΣΕ με πρώτο και καλύτερο τον Γιαννούλη. Εκτός κι αν δεχθούμε ότι ο Χρυσιώτης αναλήφθηκε στους ουρανούς και δεν τον καθάρισε ο Γούσιας.
Άντε να δω ποιος και πότε θα γράψει τη βιογραφία του "μεγάλου στρατηγού" Γούσια!!!
Sotiris 67 (συζήτηση) 23:55, 25 Μαρτίου 2017 (UTC)
Αγαπητέ φίλε Sotiris 67. Τόσα χρόνια μετά τον εμφύλιο, νομίζω ότι είναι καιρό να πούμε επιτέλους κάποιες αλήθειες. Το φιλόξενο μέρος της ΒΠ με την μεταμοντέρνα λογική της παράθεσης όλων των απόψεων είναι ο κατάλληλος χώρος για να ειπωθούν αλήθειες, ψέμματα και ηρωοποιήσεις και δαιμονοποιήσεις.
Δεν έχω κάνα καημό με τον Γούσια. Από όσα λίγα έχω διαβάσει ήταν ένα μέτριων ικανοτήτων άτομο που μια συγκεκριμένη στιγμή ήταν ανώτερο στέλεχος στον ΔΣΕ και στο ΚΚΕ, όμως τι διαφορετικό οι εσωκομματικοί του αντίπαλοι, από όσα του χρεώνουν για τον Γούσια, είχε ο Βελουχιώτης ή ο Μπελογιάννης; 
Μόνος του εξόντωσε τον Γιαννούλη ο Γούσιας; 
Τον Λευτέρη Χρυσιώτη, μόνος του τον εκκαθάρισε ο Γούσιας; Ο Διαμαντής και ο Μπελογιάννης που πέθαναν ως ήρωες ενώ ήταν μαζί με τον Γούσια στην ηγεσία δεν φέρουν ευθύνη; Δεν φέρουν ευθύνη επειδή ήταν ανίκανοι και δε ξέρανε τι έκανε ο Γούσιας, ή επειδή τιμηθήκανε ως νεκροί και οι νεκροί δικαιώνονται;
Το νέο κύμα ιστορίας πατάει ακριβώς στη μακρά παράδοση των Νεφελούδη, Ανταίου και άλλων του ΚΚΕεσωτερικού που μιλούσαν μονότονα για "σταλινικούς" για "δικτατορίσκους" για "κόκκινο φασισμό", αποσιωπώντας τις αντιθέσεις της εποχής. Βέβαια οι ιστορικοί του νέου κύματος είναι πιο έντιμοι γιατί το κάνουν καθολικά, την ίδια στιγμή που οι παλαιότεροι του ΚΚΕεσωτερικού με μια τρίπλα σου βγάζανε ότι ο Βελουχιώτης ή ο Σιάντος ήταν καλοί ενώ ο Ζαχαριάδης ο κακός.
Ήταν έτσι όμως;
Τι εξέφρασε τη δεδομένη στιγμή ο Γούσιας και τι ο Χρυσιώτης; Όταν ο Χουλιάρας έλεγε την ώρα που γινόταν η έσχατη μάχη στο Γράμμο, στον Διαμαντή ότι θα την κοπανήσει, γιατί ο Διαμαντής κατανοούσε την ανάγκη της στιγμής; Ήθελε να γίνει ήρωας ο Διαμαντής; 
Εγώ από τα λίγα που καταλαβαίνω είναι ότι οι πρώην καπετάνιοι του ΕΛΑΣ είχαν μάθει σε ένα στυλ μάχης, βαράτε και φευγάτε, αυτό ο ΔΣΕ το 1948 μετά από αλλεπάλληλες προσπάθειες ειρήνευσης με τον Εθνικό Στρατό ήταν αναγκασμένος να εγκαταλείψει. Τι θα κέρδιζε η σκέψη των καπεταναίων του ΕΛΑΣ τη δεδομένη στιγμή;
Η εκκαθάριση των αξιωματικών του ΕΛΑΣ είχε πολιτικές αιτίες, και δεν ήταν αποτέλεσμα του μονότονου σταλινισμού.
Ο Χουλιάρας το 1945-47 προσπαθούσε να σπάσει τη Βάρκιζα, αλλά το 1948 έκανε φράξιες εναντίον της ηγεσίας του ΔΣΕ.
Αυτή είναι κατά τη γνώμη η πηγή της αντίθεσης, αν θέλουμε να κάνουμε ανάλυση βάσει πολιτικών υποκειμένων, και όχι βάσει καλού και κακού με τον αγνό καπετάνιο του ΕΛΑΣ που τον πρόδωσαν οι φίλοι του μπαμπέσικα (αλα Οδυσσέας Ανδρούτσος) και τον κακό σε φάση καρικατούρα Γούσια που τρεφόταν με αίμα και ήθελε να γίνει γ.γ του ΚΚΕ ενώ δεν υπολόγιζε τίποτα.
Ένα παράδειγμα που ξέρω καλά είναι η υπόθεση του Αλέκος Τσουκόπουλος.
Mετά από μια συντριπτική ήττα στη Μάχη στον Άγιο Βασίλειο τον εκτέλεσε ο άμεσα υπεύθυνος του, σε μια προσπάθεια να εμφυσήσει τη πειθαρχία εντός στρατού. Οι του ΚΚΕ εσωτερικού μιλούσαν ότι την εντολή την έδωσε ο Ζαχαριάδης(!!!) ενώ δεν λειτουργούσε καν ο ασύρματος στη Πελοπόννησο τότε και ενώ δεν είχε ενημερωθεί ο Γκιουζέλης. Σε οποιοδήποτε στρατό τι άλλο θα έκανε ο οποιοσδήποτε; 
Φυσικά όλο το σόι του Τσουκόπουλο έμεινε στην Αριστερά, και αναγκαστικά γράφτηκαν βιβλία να τιμήσουν τη μνήμη του, και αναγκαστικά παράγει μεγάλη πικρία το φίλιο βόλι περί "προδοσίας" ενός ανθρώπου που πολεμούσε 10 χρόνια. Όμως την δεδομένη στιγμή ποιος που και ποτέ θα δρούσε θα διαφορετικά;
Δυστυχώς το νέο κύμα, σε αυτά πάτησε, σε έτοιμα χνάρια, και μίλησε για τον κομμουνιστή με αρχέτυπο τον Γούσια. Απλά το νέο κύμα την γενίκευση την έκανε για όλους τους κομμουνιστές, ενώ οι του κκε εσωτερικού την κάνανε για όλους εκτός από τους ίδιους. 
Φλυάρησα και κρατήθηκα αρκετά.
--Istoria1944 (συζήτηση) 14:58, 27 Μαρτίου 2017 (UTC)
thread_title: ===============